Source: https://www.najpravo.sk/clanky/zbierka-stanovisk-najvyssieho-sudu-a-rozhodnuti-sudov-sr-6-2017.html
Timestamp: 2020-01-29 04:56:34+00:00
Document Index: 700704

Matched Legal Cases: ['súd ', '§ 237', '§ 238', '§ 237', '§ 238', '§ 15', '§ 16', '§ 17', '§ 16', '§ 17', '§ 15', '§ 16', '§ 15', '§ 15', '§ 16', '§ 17', 'súd ', '§ 50', '§ 50', 'súd ', '§ 50', '§ 52']

Zbierka stanovísk Najvyššieho súdu a rozhodnutí súdov SR 6/2017 | Články | Najprávo.sk - najlepší právny poradca
16.11. 2017, 18:09 | najpravo.sk
Najvyšší súd Slovenskej republiky vydal šiestu tohtoročnú Zbierku stanovísk Najvyššieho súdu a rozhodnutí súdov Slovenskej republiky, a to vo veciach trestných.
R 51/2017
Zjednotenie výkladu a aplikácie ustanovení § 237 a § 238 Trestného zákona v súvislosti s povinnosťami správcu podstaty v konkurznom konaní.
(stanovisko trestnoprávneho kolégia Najvyššieho súdu Slovenskej republiky z 25. septembra 2017, sp. zn. Tpj 28/2017, na zjednotenie výkladu a aplikácie ustanovení § 237 a § 238 Trestného zákona v súvislosti s povinnosťami správcu podstaty v konkurznom konaní)
Zjednotenie výkladu a aplikácie ustanovení § 15 ods. 2, § 16 ods. 1, 2, § 17 ods. 1 zákona č. 154/2010 Z. z. o európskom zatýkacom rozkaze v znení neskorších predpisov.
Ustanovenia § 16 ods. 1, 2 a § 17 ods. 1 zákona č. 154/2010 Z. z. o európskom zatýkacom rozkaze v znení neskorších predpisov (ďalej len „zákon o EZR“) je potrebné v súvislosti s § 15 ods. 2 tohto zákona (v znení účinnom od 1. decembra 2012) vyložiť na základe argumentu a minori ad maius tak, že vyžiadaná osoba musí byť vypočutá aj pred rozhodovaním o vydávacej väzbe, ak nejde o obligatórnu väzbu podľa § 16 ods. 2 zákona o EZR; to platí aj v prípade, ak je v čase takého rozhodovania v predbežnej väzbe, do ktorej bola vzatá po výsluchu podľa § 15 ods. 2 zákona o EZR (R 2/2013 v dôsledku medzitýmnej zmeny právnej úpravy čiastočne stráca použiteľnosť)
(Stanovisko trestnoprávneho kolégia Najvyššieho súdu Slovenskej republiky z 25. septembra 2017, sp. zn. Tpj 40/2017, na zjednotenie výkladu a aplikácie ustanovení § 15 ods. 2, § 16 ods. 1, 2, § 17 ods. 1 zákona č. 154/2010 Z. z. o európskom zatýkacom rozkaze v znení neskorších predpisov)
Rozhodnutie vo veciach trestných
Rozhodovanie po ponechaní podmienečného odsúdenia v platnosti.
Okolnosť vyznievajúca v neprospech odsúdeného, ktorú súd zohľadnil pri rozhodnutí o ponechaní podmienečného odsúdenia v platnosti podľa § 50 ods. 4 písm. b) Trestného zákona (a napriek ktorej takto rozhodol), nemôže byť sama osebe dôvodom na rozhodnutie o nariadení nepodmienečného trestu odňatia slobody podľa § 50 ods. 4 veta prvá Trestného zákona. Takým dôvodom môže byť len v spojení s inou okolnosťou, ktorá nastala v priebehu predĺženej časti skúšobnej doby, alebo ktorá nastala v priebehu plynutia pôvodne určenej skúšobnej doby, ak sa o dotknutej okolnosti súd dozvedel až po rozhodnutí podľa § 50 ods. 4 písm. b) Trestného zákona.
Vyššie uvedené závery sa použijú aj v prípade použitia ustanovenia § 52 Trestného zákona (teda v prípade podmienečného odkladu výkonu trestu odňatia slobody s probačným dohľadom).
(Uznesenie Krajského súdu v Trenčíne z 19. apríla 2017, sp. zn. 23Tos/39/2017)
Zbierku stanovísk a rozhodnutí NS SR 6/2017 nájdete TU.
dovolanie mediácia premlčanie rekodifikácia oslobodenie od súdnych poplatkov úroky z omeškania náhrada škody podielové spoluvlastníctvo dokazovanie bezpodielové spoluvlastníctvo manželov náhrada trov konania spotrebiteľská zmluva odvolanie ochrana osobnosti trovy konania spotrebiteľ judikatúra súdne poplatky exekúcia dedenie
Návštev: 11719490 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin